Here is a page extracted from Wikipedia that may contain CSS, HTML, and a lot of unformatted text.

Title: 2008-2009 metu akanuomėnė svieta krėzė
Content: 2008-2009 metu akuonuomėnė svieta krėzė bova veikē cielam svietė ėšplėtosė akuonuomėnė krėzė, katra nutėka diel ėvariū prīžastiū: žaliavū (vėsū pėrma - naptas), maista pruodoktu, nakėlnuojama torta kainu kėtėma, fėnansėnė sektoriaus pruoblemu. 

Pėrmė̄jė krėzės simptuomā atsėrada JAV 2006 m., kumet jiemė krėstė nakėlnuojama torta kainas ėr ėšauga mažarūšiu (ongl. subprime) būsta paskuolū nabėšmuokiejėms. Tēp nutėka, bo par daugībė metu naptas paklausa ėšauga ė nutrūka nū rēliuos pasiūluos, ana jiemė bringtė. 2008 m. lėipas mienesie napta kaštava 147 JAV duolerius ož bareli. JAV vėdorėnė skouksnė žmuonis palėka nabmuokė ė jiemė atsėkratinietė kreditu būstams.

Lėgėkrėzėnė sėtoacėjė svieta akuonuomėkuo 
Nū 2001 m. veikē augont Kėnėjės, Indėjės ė kėtū Azėjės valstībiu akuonuomėkā, veikē auga ė energetėniu ėštekliu puoreikis. Vėino čieso naptuos ėšgavėms OPEC valstībies naauga tēp grētā. Svieta rėnkuo naptuos paklausa vėršėjė pasiūla, jiemė augtė anuos kaina, sobringa bendzins, aviacėnis ė dėzelėnis kors, diutuo ėšauga jiedė augėnėma ėr ėšdėrbėma kaštā, kon rezoltatė sobringa jiedė pruodoktā. Prasediejė inflēcėjė, nuoriedamė anou pristabdītė, JAV Cėntrėnės banks padėdėna palūkanū nuormas nu 1,25 pruoc. lėgė 5,25 2006 m. Daugomā JAV žmuoniū palėka nabimanuoma apmuokietė ož sava pajimtos kredėtus būstou. Prasėdiejosės parmainas nakėlnuojama torta rėnkuo par trompa čiesa anou sožlogdė.

Svieta krėzės pradė 
2005 m. Niujuorka Federalėnė Rezervu Banka prezidėnts Timothy Geithner sokvėitė dėdliausiu banku vaduovus ė parspiejė rouštėis galėmam „fat tails“. Vėišā nasakont, dėdlė̄jė svieta bankā jiemės keravuojėma priemoniū. Deutsche Bank atsėsakė mažavertiu paskoulū 2006 m. 2007 m. pavasarie JPMorgan Chase atsargoma priemoniū jiemies akcėjū bėržuos. Ale daugoma kėtū bankū, fėnansėniu instėtocėju, valstībėniū fėnansū prieveizas instėtocėju napadėrba nieka, ka galėm būto apsėsauguotė nū galėmuos krėzės. Anie riemies prielaida, ka muodernėškė bankėninkīstės metuodā bova eštuobolėntė ė saugė. 

Akuonuomėka